# Az FGSZ Zrt. által üzemeltetett

# gázipari létesítményekre vonatkozó szakfelügyelet biztosítás

# általános szerződési feltételei

1. Bevezető rendelkezések
2. 1. Az FGSZ Földgázszállító Zártkörűen Működő Részvénytársaság (székhely: 8600 Siófok, Tanácsház utca 5., Cg.: 14-10-300230, Adószám: 12543331-2-14, IBAN számlaszáma: HU08 13700016-04200013-00000000; SWIFT: INGBHUHB számlapostázási és számla kiállítási cím: FGSZ Zrt. Számvitel, 8601 Siófok, Pf.: 8., a továbbiakban: FGSZ Zrt.) az általa üzemeltetett létesítményekkel érintett területen, idegen érdekkörben végzett tevékenységgel kapcsolatban kötelezően igénybe veendő, a jelen általános szerződési feltételek szerint szakfelügyeletet biztosít.
3. 2. Jelen általános szerződési feltételekben nem szabályozott kérdésekben a hatályos magyar jogszabályok, különösen a Polgári Törvénykönyv rendelkezései irányadóak.
4. Fogalmak:
5. **Munkavégzési engedély**: A munkavégzési engedéllyel kapcsolatos tudnivalókat az FGSZ Zrt. a [https://fgsz.hu/hu-hu/foldgazszallitasrol/munkavegzeshez-tervezeshez/fgsz-szabalyzatok-szabvanyok](http://fgsz.hu/hu-hu/foldgazszallitasrol/munkavegzeshez-tervezeshez/fgsz-szabalyzatok-szabvanyok) internetes honlapján, a VIG-TÁT-5 szabályzat aktuális verziója tartalmazza.
6. **Szakfelügyelet**: Az FGSZ Zrt. munkaszervezetén kívüli (idegen) érdekek miatt az FGSZ Zrt. által üzemeltetett gázipari létesítmények területén, vagy azok biztonsági övezetében történő tevékenységhez kapcsolódó, az FGSZ Zrt. által biztosított felügyelet, vagy közreműködés, melyek közvetve érintik, befolyásolhatják a földgázszállító rendszer üzemmenetét, de a munkavégzés nem a gázszállító rendszeren történik.
7. **Biztonsági övezet**: a bányászatról szóló 1993. évi XLVIII. törvény végrehajtásáról szóló 203/1998. (XII. 19.) Korm. rendelet 19. § (1) bekezdése alapján a szénhidrogén- és a széndioxid-szállítóvezeték (a továbbiakban együtt: szállítóvezeték), a földgáz elosztóvezeték (a továbbiakban: elosztóvezeték), az egyéb gáz és gáztermék vezeték, valamint a bányászati létesítmény és a célvezeték, továbbá környezetük védelmére, zavartalan üzemeltetése, ellenőrzése, karbantartása, javítása és az üzemzavar-elhárítás biztosítására biztonsági szabályzatban meghatározott méretű biztonsági övezetet kell megállapítani.
8. **Idegen érdekkörben végzett** tevékenység:

Idegen érdek pl.: az FGSZ Zrt. által üzemeltetett földgázszállító, hírközlő rendszer megközelítése vagy keresztezése más közművekkel, mezőgazdasági munkák, tereprendezés, fák, cserjék és egyéb növények telepítése, a szolgáltató által igényelt terven kívüli nyomáscsökkentés, nyomásmentesítés stb. Az idegen érdekkörben végzett munka során, a földgázszállító és hírközlő rendszeren munkavégzés nem történik.

1. Általános rendelkezések

## A szerződés megkötése

1. Szakfelügyelet biztosítására vonatkozó szerződés megkötésére természetes személy, vagy jogi személy (továbbiakban: Szakfelügyelet igénylő) jogosult.
2. A Szakfelügyelet igénylő által kitöltött és aláírt „Szakfelügyelet Megrendelő” (a továbbiakban Kérelem), a jelen általános szerződési feltételek mellékletét képezi, amit egy eredeti példányban kell az FGSZ Zrt. illetékes Földgázszállító Régió telephelyhez eljuttatni, amennyiben munkavégzési engedély is szükséges, a munkavégzési engedély kérelemmel együtt.
3. A szakfelügyelet biztosítása iránti kérelem nyomtatvány benyújtásával a Szakfelügyeletet igénylő elfogadja az FGSZ Zrt. szakfelügyelet nyújtására vonatkozó általános szerződési feltételeit, amely alapján az FGSZ Zrt.-nek szerződéskötési kötelezettsége keletkezik, amennyiben a szakfelügyelet biztosítása a Kérelem elbírálása alapján a vonatkozó előírások szerint az FGSZ Zrt. megítélése szerint teljesíthető, illetve a szerződéskötésnek nincs jogszabályi vagy egyéb akadálya. Amennyiben a szakfelügyelet biztosítása teljesíthető és nem áll fenn akadály, a Szakfelügyelet igénylő és az FGSZ Zrt. között a kérelem benyújtásának időpontjában jön létre a jelen általános szerződési feltételek szerinti szakfelügyelet biztosításra vonatkozó szerződés. Amennyiben munkavégzési engedély kiadását is kérelmezte a jogosult, ennek megtagadása a szakfelügyelet nyújtásának akadályát képezi és a kapcsolódó munkavégzési engedély kiadásának FGSZ Zrt. általi elutasítása egyben a szakfelügyelet biztosítása iránti igény elutasítását jelenti.

## A szerződés módosítása

1. A szerződés csak írásban módosítható. Nem minősül szerződés-módosításnak a felek cégjegyzékben nyilvántartott adataiban, így különösen a székhelyében, képviselőiben, számlavezető bankjában, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel vagy a változás bekövetkezését (bejegyzését) követő 10 napon belül köteles értesíteni.

## A szerződés megszűnése

* 1. A jelen általános szerződési feltételek szerinti szerződés határozott időtartamra jön létre, a szakfelügyelet FGSZ Zrt. által történő teljesítésével, illetve a szakfelügyelet biztosításáért jelen általános szerződési feltételek szerinti díj Szakfelügyelet igénylő általi megfizetésével megszűnik.
	2. A Szakfelügyelet igénylő súlyos szerződésszegése bekövetkezése esetén FGSZ Zrt. jogosult azonnali hatállyal, írásban küldött tértivevényes levél útján kártérítés fizetési kötelezettség nélkül a szerződéstől elállni, vagy ettől eltérő esetben a szerződést azonnali hatállyal felmondani.
	3. FGSZ Zrt. azonnali hatályú felmondása esetén a felek a felmondás hatályának napjáig nyújtott szolgáltatást és szerződésszerű pénzbeli ellenértékét - beleértve a szerződésszegést és a következményeit is - kötelesek egymással szemben elszámolni.
	4. Azonnali hatályú felmondás esetén FGSZ Zrt. fenntartja magának a jogot a szerződésszegésből eredő jogai érvényesítésére, ideértve a kárai megtérítésére való jogot is.

1. Különös rendelkezések

# A szakfelügyelet tartalma:

1. **Szakfelügyelet mellett végezhető tevékenységek:**

Bármely tevékenység, amely az FGSZ Zrt. által üzemeltetett földgázvezeték rendszerre hatással lehet, biztonságos üzemeltetését, üzemszerű használatát befolyásolhatja.

Különös tekintettel:

* Biztonsági övezetben, a csővezeték tengelyétől számított 5-5 m távolságon belül, távkábelek esetében 1-1 m távolságon belül, ha a munka a vezeték vagy kábel feltárásával, vagy ezen távolságon belüli, 60 cm-nél mélyebb földmunkavégzéssel jár.
* Biztonsági övezet közelében végzett felszíni munkák, melyeknek közvetett hatása kedvezőtlen fizikai, kémiai hatást fejthet ki a földalatti szállítóvezeték és kábelek állapotára. Jellemző tevékenységek: felszín feletti közműkeresztezések, villamos szabadvezetéki hálózatok építése, közút - keresztezések.
* Biztonsági övezetben, ha párhuzamos vezetésű, nyomvonal jellegű létesítmény
	+ építési munkái folynak
	+ hiba- vagy havária elhárítás alatt
* Biztonsági övezetben, ha olyan mezőgazdasági munkák folynak, melyek egyedi engedélyek alapján befolyásolhatják a szállítóvezeték, kábel és tartozékainak állapotát. (pl. földutak szabályozása)
* Biztonsági övezetben vagy a technológiai létesítményen tűzveszéllyel járó munkák.
1. **Az FGSZ Zrt. szakfelügyeletet ellátó képviselőjének hatásköre:**
* ellenőrzi az FGSZ Zrt. által kiadott üzemeltetői nyilatkozatban és munkavégzési engedélyben foglalt előírások betartását
* jogosult leállítani minden olyan tevékenységet, mely a Földgázvezeték rendszer biztonságát veszélyezteti

Különösen, ha

* + az nem felel meg a munkavégzési engedélyben és az üzemeltetői nyilatkozatban előírtaknak
	+ a munkavégzés személyeket és/vagy anyagi javakat veszélyeztet, illetve
	+ fennáll a környezetkárosítás veszélye
* ellenőrzi a kivitelezés műszaki színvonalát.
* **A szakfelügyelet teljesítésének módja, időpontja, helyszíne:**

Az FGSZ Zrt. a Szakfelügyelet igénylő által benyújtott Kérelmen megjelölt, illetve az FGSZ Zrt. által jóváhagyott időpontban és helyszínen, az arra illetékes, szakfelügyeletre kijelölt képviselői által köteles ~~a~~ szakfelügyeletet nyújtani.

* **A szakfelügyelet biztosítás díja:**

A Szakfelügyelet igénylő a szakfelügyelet biztosításért a jelen általános szerződési feltételek VI. pontja szerinti díjat köteles az FGSZ Zrt. részére megfizetni.

1. A szerződő felek jogai és kötelezettségei

### V.1. Az Szakfelügyelet igénylő

* Köteles a szerződés teljesítését érintő adataiban történt változást az FGSZ Zrt.-vel a változások bekövetkezését követő 5 napon belül közölni. Az ennek elmulasztásából adódó mindennemű kár és költség a Szakfelügyelet igénylőt terheli.
* Köteles a szakfelügyelet díját megfizetni, késedelmes fizetési esetén késedelmi kamat fizetésére köteles.
* A szerződéstől díjfizetés terhe nélkül elállhat, vagy a szerződés tartalmát módosíthatja, ha az FGSZ Zrt. értesíti, hogy a szakfelügyelet biztosításának előre nem látott jogszabályi akadálya van.

### V.2. Az FGSZ Zrt.

* Köteles a szakfelügyeletet ellátni;
* Ha a szakfelügyeletet nem tudja, vagy nem a Kérelemben megjelölt feltételek szerint tudja teljesíteni, a Szakfelügyelet igénylőt a Kérelem kézhezvételét követő 5 munkanapon belül értesíti.
* Amennyiben a szerződés teljesítése során észleli, hogy a szakfelügyelet biztosításának előre nem látott, az FGSZ Zrt. működési körével összefüggő akadálya van, jogosult a szerződést felmondani. Ebben az esetben a felek a felmondást követő 10 napon belül kötelesek egymással a felmondás időpontjáig felmerült szolgáltatásokkal elszámolni.
1. A szakfelügyelet díj

Mérnöki szakfelügyelet - gépész karbantartás 13.500 Ft/óra + áfa

Mérnöki szakfelügyelet - villamos és műszeres karbantartás 14.300 Ft/óra + áfa

Mérnöki szakfelügyelet – hírközlés 14.800 Ft/óra + áfa

Mérnöki szakfelügyelet – technológus 12.100 Ft/óra + áfa

Mérnöki szakfelügyelet - felügyeleti csoport 15.400 Ft/óra + áfa

Geodézia szakfelügyelet 10.400 Ft/óra + áfa

Körzetfelügyelői szakfelügyelet 7.900 Ft/óra + áfa

Gépész karbantartói szakfelügyelet 8.400 Ft/óra + áfa

Villamos és műszeres karbantartói szakfelügyelet 8.700 Ft/óra + áfa

Hírközlési szakfelügyelet 11.100 Ft/óra + áfa

1. Fizetési feltételek
* **A számlázás módja:**

Az FGSZ Zrt. a számláját a Szakfelügyelet igénylő képviselője által aláírt Kérelem másolatának, valamint a teljesítés megtörténtét igazoló a helyszínen kiállított Szakfelügyelet igazolás eredeti példányának csatolásával nyújtja be a Szakfelügyelet igénylő számlapostázási címére. Az FGSZ Zrt. a teljesítést követő 15 napon belül jogosult és köteles számlát kiállítani.

A számlázás és fizetés pénzneme: HUF

* **A számla összegének kiegyenlítése:**

A Szakfelügyelet igénylő a mindenkor hatályos jogszabályi előírásoknak és a jelen általános szerződési feltételek előírásai szerinti számla ellenértékét annak kiállításától számított 8 napon belül, banki átutalással köteles kiegyenlíteni. Amennyiben a fizetési határidő napja nem munkanap, akkor az azt megelőző utolsó munkanapon kell a fizetésnek megtörténnie. Szakfelügyelet igénylő fizetési kötelezettsége akkor tekinthető teljesítettnek, amikor annak teljes összege az FGSZ Zrt. bankszámláján jóváírásra kerül.

Amennyiben a szerződés alapján a Szakfelügyelet igénylő a szakfelügyeleti díjat annak esedékessége napján nem fizeti meg, késedelembe esik, és köteles a lejárt összegre, a késedelem idejére, azaz a késedelembe esés napjától a tényleges fizetés napjáig Ptk. szerinti késedelmi kamatot fizetni.

A késedelembe eső Szakfelügyelet igénylő fél köteles a felhalmozódott késedelmi kamatot az FGSZ Zrt. írásbeli felszólításának kiállítását követő 8 napon belül a FGSZ Zrt. részére megfizetni. A késedelmi kamat összegét 360 napos év figyelembe vételével, a ténylegesen eltelt napok alapján számítják a szerződő felek.

A késedelmi kamat pénzneme: HUF

Szakfelügyelet igénylő köteles az átutalás közlemény rovatában a kiegyenlítendő számla sorszámát feltüntetni. Ennek hiányában az FGSZ Zrt. jogosult a bankszámláján jóváírt összeget először az Szakfelügyelet igénylő késedelmi kamat tartozásainak, majd a legkorábban esedékessé vált tőketartozásainak kiegyenlítésére felhasználni.

* **Lejárt tartozások:**

Amennyiben Szakfelügyelet igénylő szakfelügyeleti díjfizetési kötelezettségét a lejárat időpontjáig nem teljesíti, az FGSZ Zrt. jogosult az Szakfelügyelet igénylővel szemben bármely jogviszonyból származó fizetési kötelezettségébe az Szakfelügyelet igénylő lejárt tartozását beszámítani.

Amennyiben a Szakfelügyelet igénylőnek az FGSZ Zrt.-vel kötött más szakfelügyelet biztosítására vonatkozó szerződéséből eredő lejárt tartozása áll fenn az FGSZ Zrt.-vel szemben, az FGSZ Zrt.-nek jogában áll a szakfelügyeletet abban az esetben teljesíteni, ha a Szakfelügyelet igénylő a lejárt tartozását valamint az aktuális szakfelügyelet ellenértékét előre megfizette. Ez utóbbi előlegnek minősül, melyről FGSZ Zrt. előlegszámlát, majd a teljesítést követően számlát állít ki.

A fenti esetben az FGSZ Zrt. a Szakfelügyelet igénylőt a Kérelem teljesítésének feltételéről (akadályáról) a Kérelem beérkezését követően, a jelen ÁSZF III. a szerződés megkötése 3. pontja szerint tájékoztatja.

1. Vegyes rendelkezések
2. A szerződő felek között felmerülő vitás kérdéseket egyeztetés útján kell rendezni. Amennyiben az egyeztetés nem vezet eredményre a jogviták eldöntésére értékhatártól függően Felek a Siófoki Járásbíróság, vagy a Kaposvári Törvényszék kizárólagos illetékességét kötik ki.
3. Az általános szerződési feltételeket az FGSZ Zrt. a [www.fgsz.hu](http://www.fgsz.hu) internetes honlapján teszi közzé.
4. Az FGSZ Zrt. fenntartja a jogot, hogy a jelen szakfelügyelet biztosítás általános szerződési feltételeit módosítsa. A módosításokról szóló tájékoztatót az FGSZ Zrt. a [www.fgsz.hu](http://www.fgsz.hu) internetes honlapján teszi közzé. A módosítások hatályba lépésének időpontja az a nap, amelyet az erről szóló tájékoztató megjelöl. A Kérelemre az adott Kérelem FGSZ Zrt. általi kézhezvételének időpontjában hatályos általános szerződési feltételek rendelkezései irányadóak.
5. Lehetetlenülés a szerződő felek felelőssége hiányában

Ha a teljesítés olyan okból válik lehetetlenné, amelyért egyik fél sem felelős, a szerződés az ok bekövetkeztével automatikusan nem szűnik meg. Az okról tudomást szerző fél haladéktalanul köteles a másik felet írásban értesíteni az ok és a körülmények lényegének ismertetésével, és 8 napon belül megkezdődő egyeztetést kezdeményezni. A felek az egyeztetést 10 napon belül befejezik.

A Felek ellentétes írásbeli megállapodásának hiányában a szerződéses határidők a lehetetlenülési ok ésszerű elhárításának időtartamával arányosan meghosszabbodnak.

Amennyiben a lehetetlenülést eredményező ok fennállásának vagy elhárításának időtartama előreláthatólag a 30 napot meghaladja és az egyeztetés nem vezet eredményre, a Megállapodás a következő naptári napon megszűnik.

A megállapodás hatályban maradását kizáró egyeztetési eredmény esetén a Felek, amennyiben szükséges a lehetetlenülés szabályai szerint haladéktalanul lefolytatják a Megállapodás megszűnéséhez kapcsolódó elszámolást.

A másik szerződő Fél kérésére a felelősségen kívül eső lehetetlenülés tényéről az érintett Fél köteles hatósági vagy érdekképviseleti szervezet által kiadott megfelelő igazolást bemutatni.

A fenyegető lehetetlenülés várható bekövetkezéséről, a teljesítés lehetetlenüléséről, annak időtartamáról a szerződő Felek egymást haladéktalanul, írásban tájékoztatni kötelesek. A késedelmes tájékoztatásból vagy annak elmulasztásából eredő kárért a mulasztó felel még akkor is, ha a teljesítés lehetetlenné válásáért senki sem felelős, vagy a felelősség a másik felet terheli.

1. Szakfelügyelet igénylő igazolja, hogy az FGSZ Zrt. Etikai Kódexét a [www.fgsz.hu](http://www.fgsz.hu) oldalon elérte, az abban foglaltakat megismerte és azokat magára nézve kötelezőnek ismerte el.
2. Jelen általános szerződési feltételek elválaszthatatlan részét képezi az alábbi dokumentumok:
* Szakfelügyelet megrendelő
* Szakfelügyelet Igazolás